text: [{"text_idx": "#000002", "text": "Bo\u0301k er komin i\u0301 bo\u0301kahandlarnar, i\u00f0 nevnist \u201eAndrew W. Sloan \u2013 Li\u0301v og L\u00e6ra\u201c. Bo\u0301kin er i\u0301 2 p\u00f8rtum. Fyrri partur er um li\u0301v Andrew Sloans. I\u0301 hesum parti eru umlei\u00f0 80 myndir. I\u0301 seinna parti eru 9 fyrilestrar, sum Andrew helt i\u0301 Ebenezer i\u0301 1960. Bo\u0301kin er umlei\u00f0 550 si\u0301\u00f0ur og kostar 345 kr. Forlagi\u00f0 \u201eGo\u0301\u00f0 Ti\u0301\u00f0indi\u201c gevur bo\u0301kina u\u0301t, og h\u00f8vundur er John i\u0301 Skemmuni."}, {"text_idx": "#000004", "text": "Andrew vaks upp i\u0301 To\u0301rshavn. Ein av leikbr\u00f8\u00f0rum hansara var kendi rith\u00f8vundurin William Heinesen, og longu a\u0301 barnaa\u0301rum go\u0301vu teir eitt skifti u\u0301t bla\u00f0, i\u00f0 nevndist \u201eDreingja ti\u0301\u00f0indi\u201c."}, {"text_idx": "#000005", "text": "Andrew fo\u0301r ti\u0301\u00f0liga u\u0301r sku\u0301lanum og fo\u0301r at arbei\u00f0a i\u0301 handlinum hja\u0301 Hans Joensen, sum ta\u0301 var b\u00e6\u00f0i matv\u00f8ru- og kl\u00e6dnahandil."}, {"text_idx": "#000006", "text": "I\u0301 1917 seg\u00f0i Andrew upp hja\u0301 Hans Joensen og fo\u0301r eins og pa\u0301pin at virka sum tru\u0301bo\u00f0ari. Ta\u0301 var hann 21 a\u0301ra gamal. Hann fer\u00f0a\u00f0ist kring oyggjarnar vi\u00f0 evangeliinum, og Harrin signa\u00f0i virki hansara. Fleiri fer\u00f0ir vitja\u00f0i hann eisini grannalond okkara."}, {"text_idx": "#000008", "text": "Andrew var ga\u0301vuri\u0301kur og var vi\u00f0 til at seta gongd a\u0301 ymiskt arbei\u00f0i i\u0301 og u\u0301t fra\u0301 samkomunum. Hann var vi\u00f0 til at keypa trykkpressu at prenta traktatir og anna\u00f0 vi\u00f0. Hann kom vi\u00f0 hugskotinum at hava samfelagsm\u00f8tir i\u0301millum samkomurnar. I\u0301 1932 fekk hann i\u0301 lag at geva sunnudagssku\u0301labla\u00f0 u\u0301t. Fra\u0301 1952 og fram til hann anda\u00f0ist, gav hann bla\u00f0i\u00f0 \u201eGo\u0301\u00f0 Ti\u0301\u00f0indi\u201c u\u0301t. Hetta bla\u00f0 var sent i\u0301 hv\u00f8rt heim i\u0301 F\u00f8royum."}, {"text_idx": "#000009", "text": "Andrew skriva\u00f0i ofta i\u0301 bl\u00f8\u00f0unum. Var okkurt frammi, sum ikki samsvara\u00f0i vi\u00f0 l\u00e6ru Bi\u0301bliunnar, skriva\u00f0i hann ofta r\u00e6ttlei\u00f0andi greinar, sum na\u0301greiniliga vi\u0301stu a\u0301, hvat Bi\u0301blian l\u00e6rir. Andrew var alti\u0301\u00f0 sakligur, ta\u0301 i\u00f0 hann skriva\u00f0i, ho\u0301ast a\u0301lopini a\u0301 hann kundu vera sera perso\u0301nlig og ni\u00f0randi."}, {"text_idx": "#000010", "text": "Andrew og Victor Danielsen fo\u0301ru at virka sum tru\u0301bo\u00f0arar um somu ti\u0301\u00f0 og virka\u00f0u eisini saman av og a\u0301. Andrew var m.a. vi\u00f0 til at eggja Victori Danielsen at fara undir at umseta Bi\u0301bliuna til f\u00f8royskt."}, {"text_idx": "#000011", "text": "Andrew var sera go\u0301\u00f0ur bi\u0301bliul\u00e6rari og hir\u00f0i og fer\u00f0a\u00f0ist alt li\u0301vi\u00f0 kring oyggjarnar. Hann vitja\u00f0i tru\u0301liga samkomur og einstaklingar, og o\u0301iva\u00f0 var hetta ein ors\u00f8k til blo\u0301mandi samkomuli\u0301vi\u00f0 i\u0301 oyggjum okkara i\u0301 seinastu \u00f8ld."}]